**FERTŐBOZ KÖZSÉG ÖNKORMÁNYZATA KÉPVISELŐ-TESTÜLETÉNEK**

 **7/2002. (IX. 9.) ÖNKORMÁNYZATI RENDELETE**

**A HELYI KÖZMŰVELŐDÉSI TEVÉKENYSÉG TÁMOGATÁSÁRÓL**

Fertőboz Községi Önkormányzat Képviselő-testülete (továbbiakban: az Önkormányzat) a kulturális javak védelméről és a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 77. §-a, valamint a helyi önkormányzatokról szóló 1990. évi LXV. törvény 16. §. (1) bekezdése alapján – a helyi társadalom művelődési értékeinek és kulturális szükségleteinek és lehetőségeinek, valamint a helyi sajátosságok figyelembe vételével – a helyi közművelődési tevékenység önkormányzati támogatásáról az alábbi rendeletet alkotja:

1. **fejezet**

**ÁLTALÁNOS RENDELKEZÉSEK**

1. §.
2. Az önkormányzat jelen rendelet megalkotásakor az alábbi környezeti adottságokat veszi figyelembe:
3. természeti környezet (úgy, mint a település fekvése, megközelíthetősége)
4. társadalmi környezet (lakosság összetétele például kor, iskolai végzettség szerint; foglalkoztatottsági szint)
5. gazdasági környezet (a mezőgazdasági és az ipari termelés aránya; az üzemek, a szolgáltatások foglalkoztatási aránya, közintézmények jellege)
6. egyéb nem természetes környezet (közigazgatás szerkezete, közlekedési adottságok, idegenforgalom, mezőgazdaság és ipar infrastruktúrája)
7. a település kulturális adottságai, művelődési szokásai.
8. A helyi közművelődés kiemelt céljai:
9. a közösségi művelődés céljait szolgáló, arra alkalmas környezet és infrastruktúra biztosítása,
10. a település hagyományainak ápolása; a lakosság helytörténeti, honismereti műveltségének fejlesztése, elősegítése; a helyi értékek védelmének támogatása,
11. a település közösségi értékeinek közismertté tétele, kiállítások szervezése, rendezése,
12. az ifjúság kulturális életének fejlesztése, művelődési kezdeményezéseinek támogatása,
13. a térség településeivel való közművelődési kapcsolat elmélyítése.
14. A rendelet hatálya Fertőboz község (továbbiakban: a település) közigazgatási területére terjed ki.
15. Az Önkormányzat – a térségi kapcsolatok fejlesztése keretében – együttműködik a Fertő-tó és környéke Világörökség, valamint a Fertő-parti Kulturális Egyesület tevékenységi körében érintett önkormányzatokkal és egyéb társadalmi szervezetekkel a közművelődés térségi összhangjának elősegítése érdekében.
16. **fejezet**

**HELYI KÖZMŰVELŐDÉSI FELADATOK MEGHATÁROZÁSA**

1. §.
2. A helyi közművelődés feladatai különösen:
3. helyi közművelődési szokások gondozása, gyarapítása; ezen belül különösen:

aa.) a helyi információk cseréje, a helyi értékeket védő, gazdagító összefogások ösztönzése, helytörténeti kiállítás szervezése,

ab.) a helyi ünnepi alkalmak biztosítása; népművelődési műsorok, bemutatók,vetélkedők szervezése, közismertté tétele, hatékonyságának támogatása a közművelődés eszközeivel,

ac.) a kulturális élet eseményeiről dokumentumok gyűjtése, őrzése, közismertté tétele.

1. az egyetemes és nemzeti kultúra értékeinek megismerése, az ünnepek kultúrájának gondozása; ezen belül különösen:

ba.) a helyi kultúra értékeinek megismeréséhez művelődési alkalmak szervezése,

bb.) hagyományőrző önszerveződő csoportok szerveződésének elősegítése. működésének támogatása,

bc.) a különböző korosztályok eltérő szórakozásához, illetve közösségi igényeihez illeszkedő feltételek megteremtése.

1. a helyi társadalom kapcsolatrendszerének, közösségi életének, érdekérvényesítésének segítése; így például:

ca.) a település különböző korú, érték- és érdekrendszerű civil közösségeinek igény szerinti segítése, művelődési szándékaik támogatása,

cb.) az ifjúság művelődési kezdeményezéseinek gondozása, intézményi elősegítése.

1. a szabadidő kulturális célú eltöltéséhez szükséges feltételek biztosítása; ennek megfelelően különösen:

da.) a közművelődési intézményekben a polgárok tájékozódásához, közösségi művelődéséhez, alkotó tevékenységéhez megfelelő környezet és infrastruktúra, valamint az adott tevékenységet segítő szakember biztosítása.

1. szoros kapcsolat megvalósítása a térségi együttműködés hatékonyságának növelésére, ennek érdekében:

ea.) a térség kulturális programjaiban való részvétel érdekében a rendezvények, műsorok, programok megismertetése, azokról való tájékoztatás,

eb.) a többi település lakóinak tájékoztatása a helyi közművelődés lehetőségeiről, rendezvényekről, valamint az ezeken való részvételi lehetőség biztosítása.

1. **fejezet**

**A FELADATOK ELLÁTÁSÁHOZ SZÜKSÉGES SZERVEZETI KERETEK**

1. §.
2. A jelen rendeletben meghatározott közművelődési feladatokat a Képviselő-testület az önkormányzat által fenntartott közművelődési intézmény működtetése útján látja el. Ugyanakkor – a teendők széles köre miatt – abból részt kell vállalnia a Nagycenk Községgel való társulásban működő általános iskolának, napközi otthonos óvodának, valamint az irányítási, ellenőrzési és koordinációs feladatokban való közreműködés terén a polgármesternek.
3. Az önkormányzat – külön épületben – nyilvános könyvtárat tart fenn és működtet.
4. **fejezet**

**AZ ÖNKORMÁNYZATI KÖZMŰVELŐDÉSI FELADATOK FINANSZÍROZÁSA**

1. §.
2. Az önkormányzat nem önálló költségvetési szervként működtetett közművelődési intézményének (Könyvtár) fenntartását – beleértve az épület fenntartási és karbantartási költségeit is – teljes egészében éves költségvetése terhére biztosítja.
3. **fejezet**

**CIVIL SZERVEZETEK TÁMOGATÁSA**

1. §.
2. Az önkormányzat a civil szervezetek működését, tevékenységét támogatja.
3. A településen az alábbi civil szervezetek működnek:
4. Faluért Egyesület Fertőboz,
5. Vöröskereszt Alapszervezet.
6. Az önkormányzat – anyagi lehetőségeihez mérten – támogatást nyújt a település egész lakosságát érintő alábbi rendezvényekhez:
7. Emléktűz-gyújtás a Don-kanyari áttörés emlékére (I. 12.)
8. Hősök Napi Koszorúzás (VI. 30.)
9. Gyermekek Napja,
10. Idősek Napja,
11. Mikulás Ünnepség,
12. **Bodzavirág Fesztivál.**
13. **fejezet**

**A HELYI KÖZMŰVELŐDÉS SZAKEMBERIGÉNYE**

1. §.
2. Az önkormányzat az intézményi keretek között működő közművelődési feladatok (könyvtári tevékenység) szakmai kontrollját, az ezzel kapcsolatos tanácsadást a soproni Széchenyi István Városi Könyvtárral kötött megállapodás keretében – éves díj ellenében – biztosítja.
3. **fejezet**

**A KÖZMŰVELŐDÉSI FELADATOKBAN EGYÜTTMŰKÖDŐ PARTNEREK**

1. §.
2. Az önkormányzat közművelődési feladatainak ellátása érdekében együttműködik az alábbi szervezetekkel:
3. Fertő-parti Kulturális Egyesület,
4. Fertő Táj Világörökség Magyar Tanácsa,
5. Nagycenki Általános Iskola,
6. Nagycenki Napközi Otthonos Óvoda,
7. Fertőd Város Önkormányzatának Gyermekjóléti Szolgálata,
8. Soproni Széchenyi István Városi Könyvtár.
9. **fejezet**

**ZÁRÓ RENDELKEZÉSEK**

1. §.

Ezen rendelet kihirdetése napján lép hatályba.

 Henn Márton dr. Hajnal Emese

 polgármester jegyző

Ezen rendeltét a Képviselő-testület 2002. augusztus 28-i ülésén alkotta meg.

A rendelet kihirdetésének napja 2002. szeptember 9.

 dr. Hajnal Emese

 jegyző